**Handlingsplan Bratte Rogalands Venner**

**2020 – 2021**

Det følgende dokumentet skisserer hva Bratte Rogalands Venner vil fokusere sitt arbeid mot i perioden 2020 -2021.

Klatreklubben Bratte Rogalands Venner ble stiftet av de lokale klatrerne Nils Engelstad, John H. Coulter, Martin Berge og Per B. Haavik på puben Dickens i Stavanger 17. mars 1980.

Bratte Rogalands Venner har siden starten i 1980 hatt som oppgave å fremme klatringen i fylket – både ved å være et sosialt samlingspunkt for medlemmene og en ressurs i forbindelse med sikkerhetsarbeid, klatreetikk samt utvikling og vedlikehold av klatrefelt.

Klubben har i løpet av disse 40 årene utviklet seg til å bli en klubb for klatring i vid forstand og favner i dag om nær samtlige disipliner av aktiviteten. Fra vårt opphav i den tradisjonelle klatringen utendørs, sommer som vinter til den pure sportslige aktiviteten på innendørsveggene.

Bratte Rogalands Venner besto 31. desember 2019 av 1004 medlemmer med følgende sammensetning:



**VERDIER**

Norsk idrett bygger på organisasjonsverdiene frivillighet, demokrati, lojalitet og likeverd.

Aktivitetsverdiene er glede, felleskap, helse og ærlighet. Bratte Rogaland Venner

ønsker å bidra til at vi fremmer disse verdiene ved å være:

* Holdningsskapende, synlige og tydelige på idrettens verdier og verdigrunnlag.
* Inspirerende, gjennom engasjement, kompetanse og erfaring inspirere til et godt klatremiljø som rommer alle former for klatring.
* Kompetente, ved å inneha, innhente og spre rett kompetanse på alle våre innsatsområder innen klatring.
* Etisk bevisste, ved å videreføre grunnleggende klatreetiske verdier gjennom arbeidet med barn og unge, vedlikehold og nyutvikling av klatrefelt samt gjennom et tydelig miljøengasjement hvor naturens egenverdi og prinsippet om «sporløs ferdsel» står sentralt.

**AKTIVITETSMÅL**

BARNEIDRETT

Mål: Sikre et åpent og inkluderende aktivitetstilbud og legge til rette for å øke antall barn

som deltar i aktivitetene.

Bratte Rogalands Venner skal sikre et godt tilbud for barn gjennom våre treningsgrupper.

Opprettholde tilbudet om buldretrening for barn i aldersgruppen 5 – 8 år.

Opprettholde tilbudet om klatre/buldregrupper for barn i alderen 8 – 11 år.

UNGDOMSIDRETT

Mål: Sikre et åpent og inkluderende aktivitetstilbud, og legge til rette for å øke antall ungdom som deltar i aktivitetene. Engasjere flere unge i trener- og lederroller.

Vi skal tilby Brattkortgruppe for barn fylte 12 år.

Vi skal tilby klatregruppe for barn i alderen 12+ som har tatt brattkort.

Vi skal tilby buldregruppe for barn i alderen 12+.

Vi skal tilby Klatreleder inne kurs til deltakere på ungdomsgruppene som har fylt 16 år.

Det er et mål at trenere knyttet til ungdomsgruppene, får tilbud om Trener 1 kurs, i løpet av perioden.

VOKSENIDRETT

Mål: Andelen voksne medlemmer som velger å trene klatring innendørs skal økes.

Antall voksne medlemmer over 26 år i Bratte Rogalands Venner er betydelig og har økt de siste 10 årene. Det er et mål at enda flere voksne skal finne sitt treningstilbud gjennom klubbens tilbud.

Vi skal fortsatt tilby klubbklatring.

Vi skal sikre at ungdom over 18 år, som avslutter sin tilhørighet i konkurransegruppene, sikres et godt treningstilbud videre, gjennom deltakelse i annen ungdomsgruppe.

Sikre et godt treningstilbud for klubbens seniorklatrere.

TOPPIDRETT

Mål: Kunne tilby et konkurransedyktig tilbud til unge klatrere med ambisjoner om å nå norgestoppen og konkurrere internasjonalt. Tilby kurs og kompetanseutvikling til trenere knyttet til konkurransegruppa. Det er et mål at 2 trenere i perioden får tilbud om trener 2 kurs.

Tilbudet om konkurransegrupper, både når det gjelder funksjonsfriske og utøvere med nedsatt funksjonsevne, skal videreutvikles for å kunne sikre deltakelse i konkurranser nasjonalt og internasjonalt. Klubbens posisjon som konkurranseklubb skal opprettholdes.

Samarbeide med lokale videregående skoler, for å sikre et tilbud til konkurranseklatrere på nasjonalt nivå.

IDRETT FOR MENNESKER MED FUNKSJONSNEDSETTELSER

Mål: Personer med funksjonsnedsettelser skal benytte seg av godt tilrettelagte tilbud som favner om barn og unge samt konkurranseklatrere.

Gjennom ulike rekrutteringsdager, arrangementer, informasjon og oppfølging er målsettingen å øke andelen mennesker med funksjonsnedsettelser i klubben.

I perioden skal klubben ha sikret en stabil barne og ungdomsgruppe på minst 10 klatrere. I tillegg skal det opprettes en egen paragruppe for klatrere i alderen 16+.

Dette innebærer samarbeid med Norges Klatreforbund nasjonalt, men også utenfor idretten – slik som fysioterapeuter, ergoterapeuter, interesseorganisasjoner og STF.

BRVs trenere skal få kompetanse til å tilrettelegge og gi gode tilbud til de som ønsker det. Det er et mål å styrke kompetanse i klubben på trenersiden, gjennom å tilby parainstruktørkurs til alle klubbens trenere.

UTEKLATRING

Mål

Stimulere til gode relasjoner med grunneiere av klatrefelt i regionen.

Kartlegge behovet for vedlikehold av eksisterende klatrefelt.

Tilby boltestøtte og veiledning ved utvikling av nye felt.

Ha særlig fokus på feltene Skogsveggen og Hommelandssvaet som er hyppig brukt av nybegynnere og anses som viktige for rekruttering til utendørs klatring i regionen.

Tilby støtte til buldrere ved tilrettelegging av buldrefelt, som gjerdeklyvere, opparbeiding av parkeringsplasser og i samarbeid med grunneiere.

Tilby fellesklatring ute.

ORGANISASJONSMÅL

MEDLEMSKAP OG ORGANISASJON

Mål: BRV skal leve i tråd med idrettens lover, regelverk og retningslinjer.

BRV skal i perioden fortsette samarbeidet med Idrettrådet i Stavanger.

BRV skal i perioden styrke samarbeidet med NKF og Norges idrettsforbund lokalt.

BRV skal styrke tilbudet til medlemmene gjennom gode rabattavtaler med de ulike klatresentre og leverandører av klatreutstyr.

BRV skal skape et aktivt klubbmiljø, også utenom kaltreaktivitetene ved å arrangere foredrag, samlinger og sosiale sammenkomster.

FRIVILLIGHETEN

Mål: Sikre dugnad i klubben gjennom felles dugnadsdager. Dugnadene knyttes primært til gjennomføring av konkurranser, men også til vedlikehold av klatrefelt og bidra til inntekter for klubben.

HELSE, SIKKERHET, ANTIDOPING

Mål: Et trygt og godt miljø i idrettslagene. En ærlig og dopingfri idrett.

Verdi- og holdningspåvirkende arbeid skal danne grunnlag for aktiviteten i idrettslagene. Gjennom kompetanseheving blant trenerende, skal klubben sikre et godt treningsmiljø.

Klatring er en idrett med potensielt for stort fokus på kroppsvekt. Det skal i perioden settes fokus på forebygging av spisevansker.

Det er et mål i perioden at BRV skal bli et «rent idrettslag»

BRV skal fortsette arbeidet med fokus på sikkerhet innen klatring gjennom å sikre gode innrapporteringsrutiner til NKF sitt ulykkesregister.

BRV skal fortsette samarbeidet med SA for å sikre at hallen er forskriftsmessig i stand.

Sikkerhetskomiteen skal fortsette sitt arbeid med å tilrettelegge for sikker klatring utendørs og innendørs i regionen. Komiteens primære ambisjon for perioden er å opprettholde oversikt over og opplyse om risikomomenter ved våre utendørs klipper samt å fungere som rådgivende organ knyttet til øvrig klubbaktivitet. I den forbindelse er det naturlig å også ønske regionens innendørs anlegg velkommen til å henvende seg. Kommunale så vel som kommersielle og private.

KOMPETANSEUTVIKLING

Mål: Utvikle i klubben slik at den kan tilrettelegge for et best mulig aktivitetstilbud for flest mulig.

Tilby klatreleder inne kurs til deltakerne på ungdomsgruppene.

Tilby parainstruktørkurs til alle trenerne.

Tilby fra inne til ute kurs.

Ha fokus på ruteskruer-kompetanse.

Tilby Trener 1 og Trener 2 kurs til ansatte trenere.

Engasjere flere kvinner i trenerrollen.

Fortsatt deltakelse i prosjektgruppa til NKF som arbeider med ny trener og treningsstruktur.

ØKONOMI

Mål: Sikre klubben stabile inntekter gjennom å tilby treningsgrupper og kurs.

.

REGIONALISERING

Mål: Gjennomføre regionsamling for trener og utøver

Gjennomføre Vestlandscup

KONKURRANSE

BRV skal i perioden gjennomføre et nasjonalt mesterskap og to regionale mesterskap.

Gjennomføre to Paraklatrekonkurranser på regionalt nivå.

Miljø

Mål: BRV skal utvise et tydelig miljøengasjement hvor naturens egenverdi og prinsippet om «sporløs ferdsel» står sentralt. BRV skal ikke nøle med å engasjere seg i samfunnsdebatten dersom natur i tilknytning til våre aktivitetsområder trues.